„Арт поток” – богата културна програма на морето
19 юли, 13:46 / Tribune
Морският фестивал се провежда за четвърта година
Христо Мутафчиев, Йоана Буковска, Евгени Будинов, Аня Пенчева, Стефан Данаилов, Орлин Горанов и много други обичани български артисти са част от програмата на четвъртото издание на фестивала „Арт Поток.
Организатори са Община Царево, Министерство на културата и Хасиенда Бийч.
„Този фестивал има по-различна енергия, без излишна претенция! Много ще се радвам тези които дойдат, да усетят точно тази човешка страна на проявата. След всяко събитие ни е се събираме и говорим, какво ново можем да направим. Не случайно пиесата „Актрисата“ участва в „Арт поток“, идеята за нея се роди миналата година на фестивала, когато седнахме на вечеря с Аня Пенчева и Стефан Данаилов те се спогледаха и си казаха – хайде да направим нещо!“, сподели един от организаторите на фестивала Димитър Тодоранов, цитиран от БНР.
Първата постановка на Арт Поток 2019 ще бъде „ЛЮБОВНИКЪТ“ от ХАРОЛД ПИНТЪР. Деян Донков стои зад режисурата, а на сцената ще си партнира с Радина Кърджилова. Може да гледате „ЛЮБОВНИКЪТ“ тази вечер от 21:00 часа в Читалище „Г. Кондолов -1914”, Царево.
Етикети Арт поток, фестивал, Царево
https://tribune.bg/bg/shou/art-potok--bogata-kulturna-programa-na-moreto/